שו"ת רשב"ץ (תשב"ץ)/חלק ג/קכו
שאלה קכו:

עוד שאלת, מי שמת והניח בנים ובנות ואב, אם יורש האב במקום זרע הבן או לא.

תשובה. דבר פשוט הוא שאין האב יורש במקום הבן, דהכי אמרינן בריש פרק יש נוחלין (ק"ח ע"ב), דאמרינן התם 'שארו זה האב מלמד שהאב קודם לאחים', פירוש, יעקב קודם לירש בנו ראובן לשמעון אחיו, 'יכול יקדים לבן', פירוש שיקדום יעקב לירש ראובן קודם לחנוך, 'תלמוד לומר הקרוב קרוב קודם', שהבן קודם, 'לפי שקדם תחת אביו ליעדה ולשדה אחוזה'. 

ודבר פשוט הוא זה שאין האב יורש את בנו אם יש לו לבנו בנים או בנות: